पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा पदाधिकारियों ने आरोप लगाते हुए कहा कि टीएमसी बंगाल में आंतक का माहौल बनाना चाहती है। भाजपा ने चिंता जताते हुए बंगाल में आगजनी, तोड़फोड़ एवं भाजपा कार्यकर्ताओं की हत्या का आरोप लगाते हुए कलेक्ट्रेट चौराहे पर काली पट्टी बांधकर हिंसा के खिलाफ विरोध-प्रदशर्न कर नारेबाजी की।
सांसद सीपी जोशी ने कहा कि बंगाल में भड़की हिंसा में 6 कार्यकर्ताओे की हत्या हो गई। लोकतंत्र में जीत व हार चलती रहती है लेकिन पश्चिम बंगाल में टीएमसी कार्यकर्ताओं ने जीत के पश्चात् रक्त रंजित राजनीति व हिंसा का जो दौर चलाया है। वह लोकतंत्र पर काला धब्बा है। भाजपा कार्यालयों पर तोड़फोड़, कार्यकर्ताओं की हत्या व उन पर हमले की घटनाएं बेहद खौफनाक व शर्मनाक है।
विधायक चन्द्रभान सिंह आक्या ने कहा कि भारतीय जनता पार्टी कार्यकर्ताओं, उनके परिजनों व उनकी सम्पत्ति पर हो रहे तृणमूल प्रायोजित हमले बर्दाश्त से बाहर हैं। हर नागरिक और मतदाता को पार्टी चुनने का अधिकार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn